**Usmernenie k postupu uplatnenia príspevku na rekreáciu zamestnanca pre verejné vysoké školy na rok 2021**

Podľa § 152a zákona č. 311/2001 Z. z. Zákonník práce v znení neskorších predpisov zamestnávateľ, ktorý zamestnáva viac ako 49 zamestnancov, má povinnosť poskytovať zamestnancom, ktorých štátnozamestnanecký alebo pracovný pomer u zamestnávateľa trvá nepretržite najmenej 24 mesiacov, príspevok na rekreáciu (ďalej len „príspevok“) na základe predloženej písomnej žiadosti.

O uhradenie príspevku môže požiadať verejná vysoká škola (ďalej len „škola“), ktorá spĺňa podmienky:

1. zamestnávateľ (škola) zamestnáva **viac ako 49 zamestnancov**,
2. počet zamestnancov je **priemerný evidenčný počet zamestnancov za predchádzajúci kalendárny rok,**
3. pracovný pomer zamestnanca (nie dohodár) musí trvať **nepretržite** **najmenej 24 mesiacov,**
4. zamestnanec môže za kalendárny rok požiadať o príspevok **len u jedného zamestnávateľa,**
5. príspevok na zamestnanca je v sume **55% oprávnených výdavkov, najviac však v sume 275 EUR** za kalendárny rok a
6. suma príspevku u zamestnanca, ktorý má dohodnutý pracovný pomer na kratší pracovný čas, sa znižuje v pomere zodpovedajúcemu kratšiemu pracovnému času.

**Za splnenie podmienok na poskytnutie oprávneného príspevku, ktoré musí splniť zamestnanec, zodpovedá škola.**

**Rok 2021**

|  |  |  |  |  |
| --- | --- | --- | --- | --- |
| **ad)** | **obdobie\*** | **termín na predloženie žiadostí** | **uhradenie príspevkov** | **stav** |
| 1. | **01-09/2021** | do 11.10.2021 | 11-12/2021 | reálna potreba |
| 2. | **10-12/2021** | do 11.10.2021 | 11-12/2021 | predpokladaná potreba |

* *obdobie, za ktoré sa príspevky na rekreáciu vyplácajú*

**Postup predkladania žiadostí a uhradenie príspevkov v roku 2021**

* Predloženie žiadosti na uhradenie príspevkov: **do 11.10.2021**
* vysoká škola predloží Ministerstvu školstva, vedy výskumu a športu Slovenskej republiky (ďalej len „ministerstvo“), sekcii rozpočtu **žiadosť o uhradenie príspevkov na rekreáciu** (zaokrúhlených na celé eurá) **spolu s vyplneným, rektorom alebo kvestorom podpísaným formulárom na zúčtovanie príspevkov na rekreáciu** do 11. októbra 2021.
* Uhradenie príspevkov vysokej škole bude realizované za obdobie:

**01-09/2021 – na základe reálnych požiadaviek (vyplatené príspevky)**

**10-12/2021 – na základe predpokladanej potreby na tieto mesiace**

* Príspevok pre vysoké školy poskytne ministerstvo formou účelovej dotácie v mesiaci november, resp. december 2021.

Informácie súvisiace so zúčtovaním príspevku za mesiace 10-12/2021 poskytne ministerstvo vysokým školám spolu s informáciami, ktoré súvisia s uzatvorením rozpočtového roka 2021. Pre predkladanie žiadostí a uhradenie príspevkov bude v nasledujúcich rokoch v súlade s platnou legislatívou vydané nové usmernenie.